તાબડતોબ પાટિયાઓ ગોઠવવામાં આવ્યાં. ‘છ ફીટથી વધુ ઊંચા પડછંદ અમેરિકને મને ખેંચવાની કોશિશ કરી પણ કાદવ તો સિમેન્ટની માફક ચોંટી ગયો હતો. અને મને નીચે જ ખેંચતો હતો. તેથી એમણે પાવડા વતિ મારી આસપાસ ખોદવા માંડ્યું. વિક્રમ મદદ માટે દોડ્યો ત્યારે હું ઉપર આવવા પ્રયત્ન કરવા લાગી ત્યારે કળણમાં મારો એક પગ જકડાઈને થીજી ગયો હતો. મને ખેંચી કાઢવાનું એ લોકો માટે મુશ્કેલ બની ગયું.’ વધુ બળ વાપરવા જાય તો ફારાહના બે ટુકડા થઈ જાય. પેલા પાટિયાં પણ હવે ખૂંપવા લાગ્યા… એમણે છેલ્લું પાટિયું ગોઠવીને ખોદવાનું ચાલુ જ રાખ્યું…